
Comemorarea unirii Ardealului 
și 
Rostul istoric al Unirii 
— Două cuvântări ţinute de N. IORGA — 


I. 


Unirea Ardealului 
— Cuvântare ţinută la Senat — 





Domnule preşedinte, domnilor senatori, 

Fiindcă emoția nu este vorbareţă, să-mi îngăduiţi să spun nu- 
mai câteva cuvinte. 

M'am întrebat multă vreme dacă aceste cuvinte trebuiesc spuse, 
fiindcă, în timpul restrâns pe care-l avem la îndemână pentru a spune 
lucruri aşa de mari, nimeni nu trebuie să spună altceva decât lucruri 
care wau fost spuse și care vin întradevăr din adâncul sufletului lor. 

Mulţămesc d-lui preşedinte că şi-a adus aminte de cultura romă- 
nească, care are o așa de largă parte, şi nu obișnuiește să o spună, 
în alcătuirea acestui Stat romănesc întreg, şi mie îmi pare rău că din 
cultura romănească n'a fost aici cineva care să se bucure de recunoaş- 
terea şi de, iubirea tuturor şi care să spună la o vrâstă mai înaintată! 
decât vrâsta mea și fără nimic din politică, care cu voia sau fără 
voia mea, se ţine de mine, să spună acele lucruri pe care cultura 
trebuie să le spună, de câte ori ar fi vorba de fericita unire a Ar- 
dealului şi a părţilor vecine, din nenorocire nu pănă la graniţa fi- 
rească din Apus a poporului romănesc, cu acea Romănie veche pe 
care obişnuiesc a o numi unii Vechiu Regat—acest Regat, dacă ar îi, 
fost vechiu, nu lăcea minunea—, ci eu zic: sfânta noastră mucenică | 
Romănia, în care cea mai mare parte dintre noi de aici ne-am născut, | 
am trăit, am suferit şi am fost gata să dăm, pentru celelalte Romanii, | | 
tot ceia ce era în putinţa noastră. (Aplause prelungite.) 

Domnilor, am ascultat mișcat cuvintele care sau rostit aici, de 
acei cari au avut o parte, o parte reală, o parte trăită în alcătuirea 
Romăniei unite. 

Mi-a plăcut că a vorbit în numele Ardealului părintele Mitropolit 


e 

Nicolae Bălan — şi abia i-a scăpat o alusie confesională. Dumnezeu 
ştie când so isprăvi odată cu lucrurile acestea (vii aplause), într’o 
țară care are nevoie de o perfectă unitate morală în toate domeniile. 

Mi-a plăcut că a vorbit în numele Bisericii, pe care ţeranul nu o 
deosebeşte în două. Şa întâmplat să fie aici, sa întâmplat să fie 
dincolo, Dumnezeul naţiunii noastre se coboară şi într'o biserică şi 
în alta, şi, în rândul întăiu, în biserica în care este mai multă sim- 
țire pentru neamul ei. (Aplause puternice.) Când este în biserica 
ortodoxă, acolo se duce, când este în biserica legată cu Apusul, se 
duce dincolo. 

Mi-a plăcut că a vorbit şi fiindcă noi ne cunoaștem de mult. 

Sânt aici oameni cari nu mă cunosc, şi sânt oameni pe cari nu-i 
cunosc, sânt oameni cari nu mau cunoscut niciodată şi sânt oameni 
cari nu mă vor cunoaşte niciodată, oricât de des mă vor auzi de 
aici. Eu mă găsesc mai bine însă între oamenii cari mă cunosc. z 
“ Imi aduc deci aminte de un profesor tânăr, care a venit la Iaşi, 
nu stropit de zăpada vrâstei mai înaintate, îmi aduc aminte de un 
blond profesor de seminar, care a venit, zburând pentru întăia oară 
prin văzduhuri, ca să ne cheme pe noi să liberăm Ardealul, Să- li- 
berăm; nu găsesc alt termen. Cu voia lui, cu căldura lui vie, dar cu 
hotărîrea noastră de a nu ne duce niciodată de acolo, a doua oară 
când călcam pământul lui. 

Şi ştie părintele Nicolae Bălan ce oaste a întrat atunci în Ardeal: 
nu oaste cu fireturi şi cu trâmbițe la gură, ci oastea martirilor celui 
dintăiu războiu al nostru; goi, desculți, înghețați, aşa au întrat în 
Ardeal, dar cu inima toată. O mai frumoasă jertfă a unui popor în- 
vins, îngenunchiat, despoiat de arme, decât aceia care sa făcut a- 
tunci, eu nu cunosc în istorie. (Aplause prelungite,) Decât o cucerire 
după toate regulile, strategiei şi taclicei, eu prefer această cucerire 
a sufletelor neînvinse. 

Imi pare bine că a vorbit generalul care a întrat în fruntea tru- 
pelor noastre la Budapesta: Şi nu ca să jignească pe cineva. Cel 
dintăiu gând al nostru a fost să nu jignim pe nimeni. Plecaţi din 
țara unde nicio jignire, timp de doi ani, nu ni-a fost cruţată, noi 
am întrat acolo cu hotărîrea de a arăta toată omenia noastră, toată 
părerea de rău că între două naţiuni nobile nu se poale ajunge la 
înțelegere decât cu arma în mână. (Aplause puternice şi îndelung 
repetate.) 

Domnule general, ce bine mi-ar -fi părut dacă atât de frumosul 
d-tale discurs ar fi fost rostit, aşa, din obștea romănească, pentru 
obştea romănească. Zău, măcar la zilele acestea mari să uităm cinsti- 
tele noastre partide. Să le uităm. Convingerea mea adâncă este 
că ele sânt utile, dar cu atât mai mult vom simţi 'utitlitatea lor, cu 
cât se vor amesteca mai puţin în lucruri care nau a face cu dânsele. 

Na făcut războiul partidul cutare sau partidul cutare, partidele 

„care an murit sau partidele care sau născut pe urmă, care vin, 
fiecare, la sfârșit, să-şi însușească o mică parte dintr'un lucru care 

este peste noi peste toţi, ci războiul acesta l-a lăcut obştea romă- 
nească. 

Şi să-mi daţi voie să spun, în această zi și cu sentimentele aces- 
tea de emoție, când inimile sânt mai aproape și când sufletele 
se confundă, să spun o mare greşeală pe care am făcut-o noi. 

Noi, când am făcut ţara aceasta mare şi atât de, ameninţată, cel pu- 
țin la trei hotare, când am făcut această țară, trebuia să ne impunem 
un lucru. Aici, în Romănia dinainte de războiu, voiam să facem ne- 
apărat politică? S'o fi tăcut şi so îi tăcut mai bine decât cum am 
“făcut-o, decât cum continuăm s'o facem. Dar acolo, în Ardeal, în Basa- 
rabia, în Băcovina cu 300.000 de Români şi cam tot atâţia străini, 
dacă nu şi ceva mai mulți... 

D. Teofil Simionovici: Ceva mai mulţi. 

D. profesor N. Iorga: Dar aceasta nare a face, fiindcă nu-i so- 
cotim pe acei veniţi, ci îi socotim pe cei crescuţi acolo. (Aplause pu- 
ternice unanime.) ; 

La locul bun vine multă lume, și, dacă vine pentru muncă, ni- 
meni nu-i zice nimic; dar hotărăşte acela care a fost întăiu acolo, care 
a tăiat codrul, care a pus cea dintăiu sămânță în pământ. (Aplause 
unanime, puternice şi îndelung repetate.) 

Când în Canada, pe care au făcut-o Canadienii, smulgând toate 
rădăcinile din pământul unde tăiaseră trunchiurile copacilor, când 
în Canada Sar aduna toate naţiunile din lume, fiecare Canadian cobo- 
ritor din acei cari au tăiat codrii merei, ar avea de sute de ori drep- 
turi mai mari decât acei cari au venit pe locul pregătit de dân- 
şii! (Aplause). 

Aş fi dorit să nu facem politică. Eu nam călcat acolo, pentru a- 
ceia, ani de zile. Orice Ardelean ştie că propaganda mea nu s'a 
zărit pe acolo. Sa făcut propagandă şi de cine se pricepe. şi de 
cine nu se pricepe şi mai ales de cine nu se pricepe, şi de cine are 
interese care se pot mărturisi, și de cine are câte un interes care 
nu se poate mărturisi. i 

Sânt fel de fel de oameni. Mai ales când trimeţi oameni în părţile 
acelea, trebuie să fii cu mare băgare de.samă. Acolo sânt suflete ne- 
căjite de secole întregi şi nu trebuie zgândărite cu adevăruri pe care 
acei ce le rostesc ştiu că sânt și altceva decât adevăruri. Și nu tre- 


buie să introducem ura acolo unde noi — după ce am fost marii să- 
mănători de jertfe — trebuie să fim în acelaşi timp marii sămă- 
nători de de iubire! (Aplause.) 7 


Vom înțelege, domnilor, aceste lucruri, ne vom râde de orice duş- 
mänie; nu vom înțelege aceste lucruri, Dumnezeu să mä ia de pe 
pământ înainte de a vedea resultatul sfâşierii între noi înşine., (A- 
plause,) Şi eu, cred că trebuie măcar acum, când sântem amenin- 
țaţi brutal şi crud, şi cine ameninţă brutal şi crud ni face un bine; 
ne adorm cei cari se ascund şi ne măgulesc; cei cari provoacă și 
pun mâna pe sabie, ni fac un bine, căci sabie avem şi noi! 

Eu, ca istoric, știu un lucru: Ardealul, noi l-am mai avut, şi nu 0- 

dată. L-am avut şi întreg, în zilele fericitului Voevod Mihai. L-am a- 
vut şi în bucăți, la Bistriţa, în părțile Hațegului, pe la 1200. L-am 
avut noi ca nație la început, tot. Ceiace se numește în documentele 
ungurești Terra Blaccorum şi Silva Blaccorum, aceasta este ţara noastră 
şi pădurea noastră. Ardealul este ce se ocupa de regele Ungariei în 
dauna ţerii noastre şi a, pădurii noastre. Şi astăzi, Ardeleanul care 
zice că merge „în ţară” reproduce cuvintele înaintaşilor, adecă 
merge din locul stăpânit de cuceritorii, de stăpânitorii acestui loc, 
în locul naţiunii sale. Acesta este înțelesul. (Aplause puternice.) 

Şi, dacă este să corectez cuvântul de „liberat”, îl corectez în acest 
sens: 

In 'sutletul lui, Ardeleanul n'a fost niciodată rob. Atunci când Statul 
a fost contra lui, el a creiat Biserica și a stat închis în Biserica lui ca 
întrun Stat, şi Vlădicii de acolo, aceia au fost domni, domni peste 
suilete, şi cine este domn peste suflete, este domn și peste trupuri şi 
peste tot cejiace este în stăpânirea trupurilor. 

Sa zis: „Piemontul romănesc” de dincoace de munţi. — Nu Pie- 
mont. Piemontul este pentru Italia o ţară puţintel de departe, o 
țără care era pe jumătate francesă dincoace de munţi. Abia la 1550 
Piemontul a fost italienisat întradevăr. . 


Dar, în ceia ce priveşte Vechiul Regat acesta al nostru, — ca 
să întrebuințez şi eu odată, pentru plăcerea cui poate so aibă, 
această  designaţie — în ceia ce priveşte Romănia mea, Romănia 


Regelui mieu liberator, a fericitului luptător Ferdinand Liu, Re- 
gele generației mele, în ceia ce priveşte această Romănie, ea a în- 
semnat forma politică permanentă pentru întreg poporul romănesc. 
(Vii aplause îndelung repetate.) 

Na fost o clipă în istoria Vechiului Regat, una singură, când Ar- 
deleanul să zică: eu sânt aici şi ei sânt acolo! Și aşa va rămânea în- 
totdeauna. O clipă nu Sa stins în sufletul romănesc de nicăieri sfânta 
candelă a nădejdii unităţii romănrești. (Aplause puternice.) 

Şi crede cineva că suflarea unor copii încrezuţi poate să facă 
astăzi a se pleca flacăra dreaptă a acestei candele? 

Doamne! domnilor, Românii sânt o naţiune foarte curioasă. Pe Ro- 
mån, să nu-l zgândăreşti niciodată; nu ştii ce poate să iasă. Cel mai 
cuminte lucru este să-l laşi în liniştea lui aparentă supt care se as- 
scunde, — să ferească Dumnezeu pe cei ce vor încerca! Pănă acum 
pe acei ce s'au încercat, nu i-a ferit, şi poate era pentru pedeapsa 
păcatelor lor. ' 

Şi, încheind, domnilor, să-mi dați voie să-mi aduc aminte de un 
moment, eu, care cred în anumite motive mistice care se amestecă în 
viața popoarelor. Fiindcă, evident, opinia aceasta se coboară „în sufle- 
tul unui om, când vede ce era de noi după pierderea a trei şferturi 
din țara noastră, şi ce a fost de noi după trecere de câteva luni de 
zile. Foarte frumos sa făcut ce sa făcut la Alba-Iulia, foarte frumos 
au făcut-o cărturarii înăuntru, foarte frumos, mai frumos ce au stri- 
gat țeranii afară, cari ei au întemeiat țara aceasta nouă şi către dân- 

şii trebuie să meargă întăiu gândul nostru. Dar nu-i bucată de pământ 
în Ardeal care să nu fie stropită de sângele fecund al Românilor de 
dincoace. (Aplause.) i i 

Pe țerna frământată cu sângele nostru sa proclamat libertatea Ar- 
dealului. (Aplause.) Şi mar fi aşa de tare ceia ce avem noi astăzi, 
dacă ar fi numai, sau o cucerire de aici, sau o demonstrație de din- 
colo. Sângele leagă, dar leagă de multe ori şi taina aceasta care 
se amestecă în lucrurile omenești. 

Părintele Macavei vedea — şi a spus-o aşa de frumos — scenele 
înălțătoare de atunci. Văd şi eu ceva. După războiu se aduceau cin- 
stitele rămăşiţe, care colindaseră prin Rusia, ale lui Mihai Viteazul, 
ascunse de profanarea care le aștepta aici. Le-am purtat prin toată 
țara romănească, loc de loc; veniau mulțimile de se închinau la acele 
sfinte oase, şi, când am ajuns la locul de îngropare și sta să se închidă 
capacul de marmură, atunci Regele Ferdinand, din îndemnul său 
— dacă a mai fost şi un sfat, nueuîl voiu spune—, a luat de la gâtul 
său ordinul Mihai Viteazul şi l-a pus alături de osul lui Mihai el în- 
suşi. Legătura aceasta între trecutul depărtat şi între presentul pe 
care noi trebuie să-l apărăm, a fost pecetluită în acel moment. Puteri 
nevăzute se vor desface, dacă este de nevoie, pentru a apăra ceia ce 
a fost de atâtea ori dreptul nostru realisat și ceia ce este astăzi 
neclintirea eternă a acelui drept, în dosul căruia stă poporul întreg 
(Aplause prelungite.) 


II. 


Rostul istoric al Unirii 
— Cuvântare ținută pentru Liga Culturală la Fundatia Dalles — 


Jubiļi ascultători, 

Emoţia nu se repetă și prin urmare dv. nu veţi asculta cuvin- 
tele pe care mi le-a smuls din inimă şedinţa de la Senat. Dacă aţi fi 
fost şi dv. acolo, ați fi împărtăşit fără îndoială sentimentele mele. 
Aveam înaintea mea, între vorbitorii cari Sau succedat la tribună, 
pe Mitropolitul Ardealului Nicolae Bălan, căruia îi amintiam cum l-am 
văzut întrun moment, în momentul când noi eram adânc în fund, în- 
vinşi, desarmaţi şi despoiați. Pentru sufletele slabe aceasta însemna 
un sfârşit, și mulți au procedat aşa ca şi cum ar fi fost într'ade- 
văr sfârşitul. Şi el a venit cu aeroplanul pentru a cere guvernului ro- 
mănesc din acea vreme ajutorul. pentru a lua în stäpânire Ardealul. 

Atunci era guvern de generali — guvernul generalului Coandä, gu- 
vernul generalului Grigorescu — şi guvernul a hotărât să facă actuł în- 
drăzneț de a lua în stăpânire Ardealul. Cu ce? Nu cu o armată or- 
ganisată şi îmbrăcată, cu trupe înarmate. și având tot ceia ce li tre- 
buia pentru a lupta, ci cu ce ni mai rămăsese; și a trebuit să se a- 
lerge din deposit în deposit ca să se culeagă nenorocitele zdrențe cu 
care Sau îmbrăcat ostaşii cari veniau să ia în stăpânire ţara drep- 
tului nostru. 

Vă puteţi închipui dacă o astfel de amintire nu este de natură să în- 
vingă şi sufletul cel mai tare şi să aducă lacrimile în ochi. 

Şi am văzut tot acolo la Senat urcându-se la tribună generalul 
cure cândva a dus steagul romănesc la Budapesta, un lucru pe 
care nu avem intenția să-l repetăm, de și, când te roagă cineva 
foarte mult, se poate întâmpla să cedezi. Nimeni nu are dorinţa 
de a reveni la Budapesta; dar, dacă sânt oameni cari doresc ca aceste 
fapte să fie înnoite, ce vreţi? Se poate întâmpla să primim. (Aplause 
puternice şi îndelung repetate.) | 

Noi dorim pacea, noi dorim buna înțelegere. Eu vă mărturisesc 
că, în momentul adela mulţi aveau o strângere de inimă. De ce între 
două naţiuni vecine, dintre care a noastră nu este bine s'o lăudăm 

noi, dar despre, cealaltă putem să spunem că fără îndoială este o na- 
țiune vreduică şi care a adus servicii creştinătăţii şi civilisației şi 
raporturile dintre noi şi dânsa nau fost totdeauna rele — foarte 
dese ori au fost chiar bune — de ce, zic, pot avea loc anumite cioc- 
niri? Acum câteva luni de zile încercasem chiar să comunic vecinilor 
noştri printro carte tot ceia ce ne leagă împreună. Cartea a apă- 
rut, şi era vorba și de o traducere în limba maghiară, pentru ca să 
afle în felul acesta că noi nu purtăm năcaz nimănui. 

Omul aşezat în dreptul lui nu poate avea niciun fel de patimă. 
Are patimă cine este scos din locul care nu i se cuvine, din locul 'a- 
cela în care el avea sentimentul că este stăpân prin cucerire şi a 
fost stăpân prin apăsare. Acela are patimă. Dar acela căruia i-a dat 
Dumnezeu să-şi îndeplinească cea mai firească din dorinţile sale şi 
să ajungă în stăpânirea dreptului celui mai adevărat, acela nu poate 
hrăni niciun fel de sentiment rău faţă de altul. 

Vedeam, vă spuneam, pe generalul Mărdărescu care, în clipa a- 
ceia, cruțând populaţia şi restabilind o ordine pe care anumite 
patimi sociale o stricaseră acolo, a avut o bucată de vreme în stă- 
_ pânire capitala Ungariei. : 

Am mai văzut la tribuna Senatului şi po generalul Văitoianu. 
Nam avut prilejul să-i spun în cuvântarea mea scurtă că-mi aduc a- 
minte de o zi de la Iaşi, în care erau și unii generali foarte dis- 
puși să termine cu războiul. Este trist că a fost aşa, și este du- 
reros pentru mine că trebuie să o spun. Au fost însă şi generali 
cari au crezut: Nu, mergem pănă la sfârşit. Şi dintre aceştia a fost 
şi generalul Văitoianu. Este drept, nu sa putut merge pănă la sfâr- 
şit, dar nu din vina generalului. 

Ziceam că în acea clipă a fost o atmosferă de emoție care nu 
se poate reface înaintea unui auditoriu aşa de numeros. Sânt comu- 
nicaţii de acestea care se creiază numai când sânt puţini oameni, 
plini de amintiri, strânşi în același loc, şi atunci ele se fac fără frase 
şi fără gesturi, fără frase, care nu ne-au adus niciodată nimic şi fără 
gesturi, care mau niciun fel de valoare. 

Tubiţi asculători, eu mai sânt sigur de un lucru: că niciodată frasa 
cea mai meșteșugită şi gestul cel mai coreografic nu pot produce a- 
supra sufletului omenesc ceia ce produce cuvântul cinstit, spus sim- 
plu, în mărturisirea unui adevăr și în apărarea unui drept. La frase 
nu răspundem, iar de gesturi nu ne temem. (Aplause puternice.) 

Dacă am fost şi ameninţaţi, față de aceste amenințări, vă întreb: 
a existat vre-odată o naţiune mai amenințată ca a noastră? Dar noi 
sântem crescuți prin ameninţare. Ceia ce este bun în noi vine din a- 
ceastă veşnică amenințare. Ar fi fost rău dacă am fi avut vecini buni, 
cari ne-ar fi răzgăiat, Cine ştie, în acest cas, ce secătură vanitoasă 
ar fi fost întregul popor romănesc, căci din astfel de alintări iese tot- 
deauna secături vanitoase, care încurcă lumea. (Aplause puternice.) 
Am crescut, așa, răbdurii, tari de fire şi grei de os, gata de a ne îm- 
potrivi cu ghiarele şi cu dinţii primejdiilor între care ne-am născut 

şi în care am trăit, căci sântem născuţi din primejdie și sântem 
trăiţi în primejdie; tot ceia ce este bun în noi vine din primejdie, și 
nu se poate să fim în de ajunsde recunoscători cui trezeşte înaintea 
noastră încăuna. Aceluia îi mulțămim pentru că aceasta ni trebuie. 

Era cât pe aci să ne pierdem în netrebnice certuri politice, în 
întrecerea pentru rămășițile unui budget de multă vreme stors. E- 
ram în primejdie să ne dedăm unei vieţi de plăceri de care o 
. parte din Bucureşti, o anumită categorie din București, — de fapt cei 
mai puţin bucureșteni, — se îndulcise. Dar tresărirea aceasta a noas- 
tră -de resistență, hotărîrea noastră de a răspunde, la ceasul său, 
prin fapta care merge drept la ţintă, aceasta vine de pe urma pro- 
vocării. Și, provocaţi în felul acesta, ne simțim din nou oameni. 
Tineretul acesta se simte ceia ce trebuie să fie, şi, în loc să-și caute 
duşmani imaginari, are înaintea sa acum o datorie de apărare, pe 
care o va şti îndeplini, cum au îndeplinit-o părinţii multora din- 
triînşii, ale căror oase zac amestecate cu ţărna Ardealului, sfințind-o 
în numele, acestui vechiu Regat, apărător al tuturora. (Aplause pre- 
lungite şi îndelung repetate, ovaţiuni.) 

Domnilor, ni se vorbeşte de stăpânirea noastră în Ardeal, de către u- 
nii oameni cari fără îndoială nu cunosc istoria: şi, în materia aceasta, 
când cazi la examen, se poate întâmpla să nu te mai ridici. Căci, 
când o naţiune, neștiind istoria, se apucă de lucruri împotriva că- 
rora însuşi rostul istoric al unui pământ și al unui neam se ridică, 
acea națiune cade și mai rău. 

Se tratează situația noastră în Ardeal, de către unii oameni de un- . 
deva, ca şi -cum harta de astăzi a Europei ar fi ca harta Euro- 
pei de pe vremea lui Napoleon l-iu. Ii abătea lui Napoleon I-iu, 
întro zi să creeze un regat în cutare parte a Europei. Trimitea. 
acolo armatele lui, și, câtă vreme a fost învingător, a reuşit 
să menţie asemenea regate. Trimetea, un rege de la dânsul şi 
statornicia și o administraţie franceșă. Au trecut câțiva ani de zile, 
Napoleon a fost învins odată, a fost învins definitiv a doua oară, 
şi atunci toate hotarele acestea s'au împrăștiat ca și cum nu ar fi fost 
niciodată. Lumea însă nu a revenit la rosturile cele bune, ci a revenit 
puţintel la hotarele de odinioară, prin tratatele de l» Viena, ieșite din 
chibzuielile dintre diplomaţi, o speţă la care se recurge adese ori, 
adecă de câte ori vrea să aibe cineva o pagubă. S'a ajuns la o altă 
Europă decât Europa lui Napoleon I-iu. 

Ei bine, oare situația pe care o are poporul romănesc în pu- 
terea numărului său, în puterea muncii sale, a suferinţilor sale, a sân- 
gelui abia curs din vinele atâtor zeci şi sute de mii de ostași, situa- 
ţia aceasta, care este și geografică, şi etnografică, și socială — ‘fiindcă 
țerănimea acestor provincii este în rândul întăiu o ţerănime romă- 
nească —, situaţia aceasta care este adânc istorică, se poate com- 
para cu capriciile şi cu născocirile acelea întâmplătoare, deo ră- 
pede scadenţă de desființare. ale lui Napoleon I-iu? Işi închipuie ci- 
neva că lumea ar putea să reînceapă măcelărirea din timpul marelui 

` războiu? Are încă o generaţie de sacrificat? Mai sânt încă vre-o 'două- 
zeci de milioane de Europeni cari să se ceară îngropaţi, pentru ce? 
Ca să se rectifice anumite hotare, care, rectificate odată, apăsarea de 
odinioară ar reveni, pentru ca, pe urmă, dacă ar reveni această a- 
păsare, să se facă prin ‘revoluție ceia ce s'a făcut odată prin resul- 
tatete unui războiu? Adecă își închipuie cineva că pielea romănească 
sa făcut aşa de aspră de la războiu pănă acum că ar mai suporta 
situația de altă dată din ‘ținuturile eliberate, dacă mâne, prin cine 
ştie ce nebunie a soartei, sar întoarce dominatorii de odinioară? 

Nu se razimă cineva ca noi pe nişte petece de hârtie, pe niște peceţi 
sau pe consacrările diplomaților; se razimă pe tot ceia ce este mai 
temeinic, mai solid, mai fundamental, în viața unui teritoriu. Și, de. şi 
îmi închipui că la o zi ca aceasta și în disposiţia în care este 
tot acest tineret, nu e locul pentru o lecţie de istorie, totuși, fiindcă 
vorba de aici va merge şi aiurea, şi prin urmare au oamenii de acolo 
ocasia să înveţe lucruri neștiute, să-mi daţi voie să vă arăt şi câteva 
: argumente în această chestiune. Dar conștiința dv. este așa de sigură 
de drepturile romăneșşti încât nu aveţi nevoie de nicio lecţie de isto- 
rie, după cum, la nevoie, n'ar fi numai decât necesară nicio lecție 
ostăşească pentru ca tot poporul romănesc să formeze o singură oaste 
la hotarul care nu se poate schimba. (Aplause puternice.) 

Lecţia de istorie este însă pentru alţii și această lecţie de istorie 
li-o dau. j 

Domnilor, Ardealul acesta pentru noi, de altminteri, nu este un 
Ardeal, ci este o bucată de Țară Romănească. Aşa a fost în totdeauna 
„Ardealul” este un nume unguresc și însemnează partea, cu toate 
pădurile, din Apusul Ardealului, pe care au ocupat-o cândva regii 
unguri, cari mergeau înainte şi mâncau din Țara Romănească. 
Din această causă, pentru Ardeleni, Ardealul adevărat este în Vest; 
în afară de dânsul, este Ţara Oltului şi Țara Bârsei, care şi acestea 
nu sânt decât fragmente din marea Țară Romănească pe care o în- 
tâlnim şi în diplomele regilor unguri de odinioară, cari rodeau ne- 
contenit această „țară”, cu gândul' de a ajunge pănă la munţii Se- 
cuimii, cum au și ajuns. Deci acest Ardeal nu este un Ardeal, ci re- 
presintă usurpaţiile succesive şi seculare 'în dauna poporului romă- 
mesc, provincie creată de străini pentru străini, și căreia noi îi 
opuneam o unitate romănească absolută supt toate raporturile şi de-a 
lungul veacurilor. 

Ardealul acesta are râuri care sânt numite cu aceleaşi nume care se 
întrebuinţau de vechii Traci sau de vechii Agatirși, pe vremea lui He- 
rodot. s 

Cum se întâmplă că Oltul este Olt, Murăşul este Murăş, Crișurile 
sânt Crişuri şi Tisa tot aşa, cum se întâmplă că toate apele de acolo 
sânt numite şi astăzi cu numele întrebuințate de cei mai vechi stăpâ- 
nitori ai pământului? Aceasta „nu însemnează o transmisiune ne- 
contenită din depărtările acelea, cu atâtea secole în urmă, pănă în 
timpurile noastre? Fără îndoială că da. Și, atunci, cine au fost trans- 

miţătorii?. Vorbesc adversarii permanenţei românești pe malul stîng 
al Dunării şi în Carpaţi de nu ştiu ce, populaţie slavă. Dar ce popu- 

laţie slavă? De unde populaţie slavă? Câteva rămășițe de Şchei, ici 

şi colo, erau ele capabile să transmită existența numelor celor mai 

vechi ale apelor ardelene? Nu Sântem noi, evident, transmiţătorii 

acestor nume? Nu sântem noi aceia cari am dus conștiința acestor 

denominaţii din veac în veac, pănă în clipa de astăzi? Se poate să 

creadă cineva că lucrul sa făcut prin apariţia în aceste regiuni 

a Ungurilor? Dar ei erau atât de puţini la număr încât nu au putut 

ocupa măcar un Ţinut: în Ardeal, o parte bine determinată din pro- 

vincie, ci s'au răspândit în oaze, în puncte, ici şi colo, unde erau 

cetăţile Voevozilor, salinele sau minele. Nu a fost o revărsare puter- 

nică a unei naţiuni care. nu mai încăpea în vechea ei albie. Şi, dacă 

e așa, poate crede cineva că aceasta a fost mai mult decât o cucerire 

regală? Resultă lucrul acesta din faptul chiar că, după ce s'au aco- 

perit acele câteva puncte, de a doua zi au fost chemați coloniştii 

de pretutindeni, ca sä umple locurile goale, ca să taie pădurile şi, a- 
colo unde nu eram noi, să se aşeze. 

Samănă dar aceste oaze măcar cu o mare cucerire cinstită? Ar- 
dealul acesta, care a încăput numai încetul cu încetul în mâna regilor 
unguri, a fost colonisat cu Sași, aşezaţi şi la mijlocul provinciei, și 
la Răsăritul şi la Sudul ei. Nu arată aceasta oare neputința națiunii 
ungureşti de a câștiga pentru dânsa această provincie? Şi nicio pro- 
vincie cucerită cu armele şi pe care o națiune nuo poate umplea cu 
viața ei, nu aparţine, întradevăr acelei naţiuni. 

Dacă Ardealul ni aparține, este că din veac în veac noi l-am umplut 
cu viaţa noastră, şi, dacă vreți dv., nu numai ca această permanență 
de graniță să se, păstreze, dar dacă vreți ca din Ardealul acesta să se 
creeze o mare și puternică Romănie, cum această națiune este în 
stare să o creeze, trebuie să umplem acest pământ minunat cu aa 
aoastră, supt toate raporturile. (Aplause puternice.) 

Aici stă îndemnul pe care-l îndrept către dv. Să nu credeţi că a- 
junge declarația de drepturi pe care au făcut-o la Alba-lulia miile de 
țerani români, şi intelectualii, fireşte. Se întâmplă une ori să în- 
ceapă intielectualii şi să continue țeranii, dar sânt și foarte multe ca- 
surile când ţeranul face atâta zgomot afară, încât înțelege și intelec- 
tualul dinăuntru. Sânt casuri de acestea când intelectualii merg cu teo- 
ria mai greu, pe câtă vreme poporul, cu simțirea lui viforoasă, 

merge cu mult mai răpede, şi, cu vijelia supt ferestrele de la Alba- 
Tulia, nu se puteau ţinea multe ședințe. A fost una și hotăritoare, 
Când a vrut badea, a vrut şi Sfânta Biserică, a vrut și înalta intelec- 
tualitate, şi a vrut şi meştera politică, fiindcă mai ales acolo, când 
el vrea, toată lumea fără îndoială trebuie să vrea. Şi toată lumea 
a vrut-o. (Aplause.) 

Pot să mai adaug încă un lucru: Credeţi dv. că noi, în apărarea 
acestui drept al nostru, ne răzimăm pe ce ar scrie într'un moment de 
primejdie învățații? Sau pe discursurile -care sar rosti de la înălțimea 

unei tribune? Sau pe meșteșugul unei diplomaţii, oricât de scump 
plătită? Nu. Noi nu ne răzimăm pe aşa ceva, ci ne răzimăm pe feno- 
menul acela nepregătit, instinctiv, elementar, care pe o naţiune cum 
este națiunea noastră, o ridică de-odată, întreagă, în picioare, ne- 
biruită. (Aplause puternice.) 

Gândiţi-vă dacă a existat în marele războiu o națiune mai nepre- 
gătită decât a noastră şi dacă era o naţiune mai fără legături de 
cum eram noi. Am tot zăbovit, am tot combinat, am tot chibzuit, am 
tot amânat, pănă ce nu a mai fost nimeni care să aibă încredere de- 
plină în noi. Una din causele pentru carenu am fost înarmaţi, a fost 
și aceia că nimeni nu mai avea încredere în niște oameni cari ziceau: 
Acum vin, acum vin, și cari nu veniau niciodată. Şi, natural, unde 
există o astfel de pregătire, resultatul nu poate fi decât acela care 
a fost în prima perioadă a războiului. aaae [al toi IE ba 

S'a spus atunci, după această perioadă, că s'a isprăvit cu poporul 
acesta. Şi. când s'a spus că s'a isprăvit cu poporul acesta, abia atunci 
poporul acesta a început. Am spus-o în Senat, că să nu-și facă ci- 
neva ilusii asupra acestui ciudat şi misterios popor, care are nevoie 
de anumite împrejurări pentru ca să facă lucruri la care nu te aş- 
tepți. Şi în general de popoarele cu manifestări neașteptate să te! 
temi. Popoarele celelalte, ştii cum vor lucra întrun anume ceas, 
căci totul este chibzuit, totul este aranjat, dar cu popoarele din 
care gâlgâie de odată o putere minunată, în stare să sfărâme 
orice piedecă și să trântească la pământ orice duşman, cu popoa- 
rele acestea să nu te joci. Şi, dacă vorba unui om bătrân, care a avut 
și norocul de a cârmui această ţară și care cunoaște multe lucruri 
pe care înainte de acest noroc, pentru dânsul dureros, nu le ştia, 
dacă vorba acestuia poate avea o înrâurire undeva, de aici pleacă o 
înştiinţare pentru cine vrea să ne despoaie ca să facă să revină ceia 
ce nu poate reveni: să nu se înșele cineva de blândeța acestui po- 
por, să nu interpreteze rău sentimentele sale de pace şi de prietenie 
cu toată lumea, să nu-și zică: iată oamenii aceştia au adormit. Fiindcă 
ajunge o singură atingere pe braţul nostru, pentru ca acela care 
şa atins de dânsul să se învârtească pe loc, cum s'au mai învârtit 
mulți. (Aplause puternice şi repetate.) 

Domnilor, ce ne îndeamnă pe noi la atitudinea aceasta, și chiar 
pe oameni de vrâsta mea, cari sânt datori să-și stăpânească gân- 
dul, să-și potolească sentimentele, să-și cântărească bine cuvintele? Ce 
ne îndeamnă la această atitudine, care nu este de loc atitudinea noas- 
tră obișnuită în a manifesta? 

Noi avem două forme de a ne manifesta: una, de care să nu se 
sperie, nimeni. Sântem grozavi, străbatem străzile în grup, spar- 
gem şi câte un geam ici şi colo; se crede că este un cataclism, dar 
nu este cataclismul. Acesta este un fel de a manifesta. Dar este și 
un alt fel de a manifesta: cu gesturi reţinute, dar manifestarea a- 
ceasta cuprinde într'însa toate furtunile posibile şi toate mâniile care 
şar putea deslănțui în clipa când ar fi nevoie de dânsele, 

|. Ce ne îndeamnă, zic, la o asemenea atitudine? Este oare beţia că am 
| căpătat Ardealul -întrun moment când nu ne aşteptam? Dar poate fi 
vorba măcar de aşa ceva? Poate fi vorba măcar de cucerirea Ardea- 
lului? Se poate să pună cineva chestiunea așa că, dacă la Alba-Iulia 
nu Sar fi adunat un număr de intelectuali, de preoţi, şi mulțimea a- 
ceia de ţerani, deci fără cucerire şi fără manifestaţia aceia populară, 
ce am fi avut noi cu Ardealul? Dar vă rog, acolo nu era o graniţă 
reală între două ţeri deosebite, ci o singură ţară, de veacuri întregi, 
în mijlocul căreia era trasă o linie, a cării schimbare, îndată ce îm- 
prejurările au permis-o, a fost lucrul cel mai indicat și cel mai natural 
| de pe lume. i | 

Dar ce nu este comun între Ardeal și între noi? Luaţi d-voastră 
cea mai elementară viaţă: viața ciobanului și ridicați-vă pănă la cea 
mai înaltă, viața intelectuală și viaţa Bisericii, şi veţi vedea că toate 
deosebirile sânt numai aparente, iar supt aparențele acestea se gă- 
sese marile realități statornice. 

Ciobanul nu este ardelean. Există numai cioban român, fiindcă cio- 
banul stă o parte din cursul anului sus la munte, şi altă parte la şes, 
la Dunăre. Prin urmare el pleacă de acolo, din Munţii Apuseni ai Ar- 
dealului, şi ajunge pănă în Ialomița, pănă în Dobrogea sau în Ba- 
sarabia de jos, ba trece şi mai departe peste hotarele Basarabiei de 
jos şi se duce pănă în Crimeia şi Caucas. Ei bine, astfel de oameni 
formează o ţară. Și ce însemnează granița d-tale, Austriac sau Un- 
gur, pe lângă ultimul cioban care, cântând, își mână oile pe pământul 
romănesc și care, răspunde totdeauna în aceleaşi vorbe, care răspân- 
deşte, aceiaşi poesie, aceiași musică, acelaşi ritm sufletesc? -Marele 
represintant al unităţii romănești a fost el, ciobanul acesta, cu oile 
lui. Iar, când agricultorul ardelean s'a putut mişca de la sine şi a găsit 
pe malurile Dunării atâtea întinderi de pământ nelucrate pănă atunci, 
el a fast acela care a creat, prin silinţile lui, o agricultură Jaane 
tică şi rentabilă. jale 

In ce priveşte clasa mijlocie, clasa mijlocie a Ardealului a existat, de 
şi noi nu i-am cunoscut în de ajuns această existență. Acum câteva 
luni de zile, am tipărit actele Companiei greceşti de la Braşov, ai 
carii membri mergeau pănă la Focșani şi pănă la Iaşi; toată Mun- 
tenia şi Oltenia erau pline de represintanţii acestei companii aşa- 
zise grecești din Braşov, dar care avea și membri slavi, macedoneni 
şi români. Comerţul, aceștia îl făceau în Ardeal şi din Ardeal. Mai 
„mult decât atât: A existat oare vre-odată comerţ ardelean în margenile 
singure ale Ardealului? Dar şi comerțul Saşilor s'a întins spre Du- 
năre, pe Olt, pănă la Nicopole, prin vadul Slatinei pe linia care 
ducea la Giurgiu ori la Brăila. Ardealul nu a putut niciodată trăi fără 
această Țară Romănească. Țara-Romănească, ea a creat prosperitatea 
„Ardealului, pentru toate naţiunile, cum a creat şi siguranța Ardealu- 
lui, prin sacrificiile ei de sânge, pentru toate naţiunile ca şi pen- 
tru Români. Cum a fost, țara aceasta. a noastră de aici e veşnica răs- 

pânditoare de lumină naţională pentru fraţii noştri de dincolo. (A- 
plause puternice.) 

Iubiţi ascultători, fiindcă a fost vorba de viaţa economică, la 
Budapesta nu ştiu ce fel ide istorici ai economiei politice sau eco- 
nomişti foarte politici— aceasta, fără îndoială,— au aruncat următorul 
argument: Ungaria trebuie refăcută, căci ea a constituit un model de 
unitate economică. Te întrebi mai întăiu: care Ungarie? Ungaria Siân- 
tului Ştefan, creată de Papa, pentru un îndemn de cruciată? Aceasta 
ar însemna să vezi pe d. GÖmbös apărând de-odată pe culmile Car- 
paţilor cu crucea roşie pe umăr, strigând „Dieu le veult? și plecând 
la cucerirea Ierusalimului peste regiunile noastre! Pentru că vechiul 
regat ungar a fost creat de Papa pentru a se bate cu păgânii. Dar 
d. Gömbös cu ce păgâni să se bată? 

Acesta este „Regatul Apostolic”. „Regatul Apostolic” nu este nici 
teritorial, nici naţional. Poate să fie şi mare şi mic. A fost mare când 
erau cruciatele; nu mai sânt cruciatele, s'a strâns, frumos, în hotarele 
destul de, convenabile pe care le are acum (Aplause prelungite) şi 
pe care toată ziua le poate umplea cu sentiment naţional. Insă sen- 
timent naţional nu însemnează a căuta pricină vecinului pentru a-i lua 
înapoi ceia ce, cândva, tot dumneata i-ai luat lui, ci sentiment na- 
țional positiv creator, onest este acela care te face să orânduieşti lu- 
crurile bine în ţară la d-ta. 

Ce ar fi dacă sar recomanda doritorilor acestora de refacere a 
terii Sfântului Ştefan o mică operaţie socială pe care noi am fä- 
cut-o? Noi am mulțămit pe ţăranii noştri; ba i-am mulțămit de; multe 
ori în așa fel, încât am stricat şi creditul ţerii; dar, în sfârșit, i-am 
mulțămit. Să li recomandăm vecinilor noştri să termine întăiu cu toate 
chestiunile sociale de acolo şi pe urmă să stea de vorbă cu noi. Dar 
o ţară care nu a regolvat nicio singură chestiune socială, o ţară care 
represintă tirania câtorva mii de oameni asupra unor ţerani neliberaţi, 
nu o văd în condițiuni tocmai potrivite pentru a face operă de re- 
cucerire, 

Dar spuneam că se aduce ca argument pentru această operă de 
recucerire faptul că vechea Ungarie era o admirabilă unitate e- 
conomică. Zău? Unitate economică? In ce stătea această unitate econo- 
mică? Dar Saşii din Ardeal către) noi își îndreptau privirile. Tot co- 
merţul lor se, făcea pe liniile Moldovei şi ale Țerii-Romăneşti. Gă- 
Sim pretutindeni la noi oraşe întemeiate de Saşi, dar mai ales în Mol- 
dova. Domnii noștri erau ocrotitorii fireşti ai comerțului săsesc. Sa- 
şii aceştia treceau pe la vadurile Dunării, cu mărfurile lor, și de 
aici provenia bogăţia lor, însemnată :şi de covoarele din Biserica 
Neagră de la Braşov, iar nu din relaţiile oraşelor ardelene cu Oeciden- 
tul, care se reduceau numai la a primi ceva marfă nemţească pen- 
tru a fi vândută 'Turcilor, şi vice-versa. 

Dar cari sânt oare represintanţii Apusului în orașele săseşti din 
Ardeal? Unde sânt Italienii, unde sânt Germanii din Germania aşe- 
zaļi acolo? Nicăieri. In schimb, nu era oraş ardelean — cu toate. pri- 

vilegiile Sașilor— care să :nu fie plin de elemente culese de la noi. 

Ciobanii străbăteau deci toată Ţara-Romănească unde îşi căutau câşti- 
gul, iar, când era vorba de ostaşi, credeţi dv. că Ardealul sa apărat 
pe culmile Carpaţilor ori Sa apărat, totdeauna, în Munţii Apuseni? 
Ardealul s'a apărat cu Domnii și boierii noştri, sa apărat pe ma- 
lurile acestea ale Dunării. 

Și, atunci când, şi milităreşte, Ardealul formează o singură uni- 
tate cu noi, precum şi supt alte raporturi este tot vechea unitate 
cu noi, precum și supt alte raporturi este tot vechea unitate dacică, cu 
amintirea marelui rege dacic Decebal, ce tot se vorbeşte de o împăr- 
țire care acum a revenit la unitatea sa naturală şi care, revenind la 
unitatea sa naturală, nu poate fi sfărâmată de nicio patimă oarbă şi 
de niciun interes van! (Aplause puternice.) 

Domnii noştri au întrat în Ardeal când au vrut. Pasurile li-au fost 
totdeauna deschise lor, și nu cunosc niciun singur cas în care 
pasurile Ardealului să se fi închis vre unui Voevod muntean sau 
moldovean. Niciodată. Şi, cu voie sau fără voie, cu autorisaţia stăpâ- 
nului ţerii sau cu puterea armelor noastre, am avut necontenit părţi 
din Ardeal. Atunci ce tot vorbesc domnii aceştia cari nu cunosc 
istoria ? Pentru prima oară sâni „Valahii” stăpâni în Ardeal? In 
afară de unitatea romănească elementară, primordială, ţerănească, 
ciobănească, din timpurile cele mai vechi, îndată ce a fost o Moldovă 
sau o Ţară-Romănească, credeţi dv. că sau încurcat de granița Car- 
paţilor? Pe la 1270-1280, Litovoiu Olteanul, Jiianul, era stăpân pe 
toată Țara Hațegului şi pănă în margenea Hunedoarei: şi astăzi se 
simte urma acestei stăpâniri acolo. Ştefan-cel-Mare a avut Cetatea-de- 
Baltă, așezată chiar în mijlocul Ardealului, a avut Ciceul şi Bistriţa. 
Dar Secuii din armata lui, Secui cari au fost totdeauna legaţi de 
Moldova şi ai căror urmaşi l-au privit pe Mihai Viteazul ca pe un 
liberator împotriva aristocrației maghiare? Cei mai credincioși ostaşi 
au fost ei, acești Secui. Matiaş Corvinul râvnind la Coroana Cesarilor,: 
în momentul acela oraşele săseşti scriau lui Ştefan-cel-Mare: „noi sântem 
supt apărarea Măriei Tale!”. lar episcopii din Răsăritul Ardealului erau 
sfinții în Moldova, şi episcopii din Apus, — pănă la Alba-lulia— erau 
stințiți în Muntenia. 

Prin urmare, supt toate raporturile esenţiale, Ardealul acesta ni 
era deschis nouă şi putea să fie stăpânit, fie şi în bucăţi, de Dom- 
nii noştri. Acesta teste adevărul. Şi nu odată, în modestele strane ale 
bisericilor din Ardeal au stat Domnii Moldovei sau ai Țerii-Romăneşti, 
iar preoţii de acolo au sfinţit steagurile noastre. 

Sântem, dar, noi nişte, venetici, nişte trimeşi de soartă, niște exploa- 
tatori ai momentului, într'o ţară împănată cu ai noştri, hrănită de 
viaţa noastră şi deschisă oricând mândrelor expediţii ale Domnilor noș- 
tri cari fâlfâiau steagurile lor de libertate de-asupra miilor de Ro- 
mâni robiţi de acolo, din Ardeal? 

De aceia, domnilor, când a pornit războiul acela cutremurător de 
lume, când au pârâit toate așezămintele de pănă atunci ale Europei, 

noi am pornit liniștiți la îndeplinirea unei datorii elementare, cu ceia 
ce aveam şi cu ceia ce naveam. 

Nu ştiu dacă s'a vorbit la Cameră de Nicolae Filipescu. La Senat 
nu Sa vorbit. Omul acesta a întrupat la un moment dat toată dâr- 
zenia naţiunii noastre în a cere neapărat — chiar cu prețul de a că- 
dea o bucată de; vreme în prăpastia către care ne-ar fi împins da- 
toria noastră — tot ceia ce era dreptul nostru. Şi am pornit, de şi 
ştiam că nu aveam cu ce lupta. Dar ce are a face? Ne oieriam la 
jertfă, calmi, căci era vorba de acea datorie a noastră. Am ajuns a- 
colo şi am dat de greu. Nu am întâlnit pe aceia care ne ameninţă 
astăzi; ei se reirăseseră şi doar ni spuneau: peste noi treceţi, dar 
în spatele nostru sânt alţii cari sânt în stare să vă răspingă. Şi am 
fost răspinşi, am trecut graniţa înapoi, dar tot plini dẹ aceiaşi ho- 
tărîre. Mulţi dintre dv. au trăit acele zile şi își aduc aminte de 
starea de spirit pe care am avut-o atunci; toţi îşi ziceau: Ei şi? O 
luăm de la capăt! 

A mai fost un popor care a vorbit tot aşa în ceasuri grele: po- 
porul italian. Dv. ştiţi cu câtă greutate -s'a realisat unitatea italiană. 
Ştiţi că un rege nobil, ‘Carol Albert, a îndrăznit să atace Impărăţia 
lui Francisc Iosif. A fost biruit, şi-a pierdut şi Coroana, sa retras 
apoi în Portugalia, unde a şi murit; dar răspunsul pe care l-au dat 
Italienii după prima lor înfrângere a fost același, foarte simplu şi 
foarte hotărît: „nu-i nimic; vom face-o din nou”. 

Ei bine, când un popor porneşte cu astfel de sentimente, când zice: 
„ne luptăm cu ce avem, orice Sar întâmpla şi, dacă soaria ni este 
împotrivă, o facem din nou” aceasta înseamnă una din acele ho- 
tărîri naţionale înaintea cărora nu poate să rămână niciun fel de pie- 
decă. 

Şi bine au făcut fraţii noştri, pe urmă, când am reapărut în 
Ardeal, că, ținând samă de ideile curente din Europa şi America —ma- 
rea ţară care atunci dicta pacea —, bine au făcut că sau adunat la 


Alba-Iulia şi că au arătat, în acea frumoasă adunare, dorința lor de a ; 


fi alipiţi la Țara-Romănească. Insă temeiul nostru nezguduit stă în a- 
ceastă comunitate, de viață între Românii din toate provinciile, stă în 
dreptul nostru istorie care nu a fost întrerupt niciun moment şi sta 
chiar în necesitatea de ordin european a presenței drapelului ae 
nal romănese pe amândouă culmile Carpaţilor. (Aplause prelungite.) | 


Iubiţi ascultători, nu aş fi eu dacă nu aş termina şi cu un sfat, cu 
un sfat care aş dori să fie ascultat nu numai cu urechile, care pri 
mese orice, ci să se scoboare adânc în sufletele dv., și nu numai ale 
acelui tineret pe care l-am înștiințat în totdeauna că se pregă- 
teşte pentru o viaţă foarte grea. Să nu-și închipuie cineva că va 
mai întâlni ceia ca a fost în vechea Românie; studii liniștite, funcțiuni 
asigurate, pensii plătite, plus atâtea plăceri câte să facă viața omului 
comodă. Nu. Generaţia mea a făcut un lucru mare şi greu supt neui- 
tatul nostru rege Ferdinand, a cărui icoană, întrupând însăşi jertfa, 

arăsărit acum înaintea noastră. A făcut un lucru greu şi foarte 
primejdios. Noi vă lăsăm dv. această greutate şi această pri- 
mejdie. De aceia, avântul dv. disciplinaţi-l; sufletele. dv. tinere, su- 
praveghiaţi-le; nu risipiţi puterile pentru nimicuri, căci puterile aces- 
tea vi se pot cere întrun moment ca sălucraţi hotăritor pentru tot 
viitorul acestui neam. Nu vă împrăștiați deci energiile, căci acestea 
pot să vă fie cerute într'unul din acele ceasuri când sentinţa istoriei 
se rostește din nou asupra drepturilor unui popor. 

Şi, astfel, adresându-mă dv., nu ca un ispititor la ispitiţi, ci ca un 
părinte la copiii săi, vă mai spun încă odată: neservaţi-vă! Nu daţi 
niciodată împresia unei nervosităţi care însemnează totdeauna slăbi- 
ciune, ci fiți cum era vechiul Român, acel „ține minte”, care nu 
zicea nimic, carą nu reacţiona momentan, orice i-ai fi tăcut, dar care, 
cu „ține minte” al lui în suflet, îți pregătia lucrul pe care nici nu-l vi- 
sai, după câtăva vreme, la vremea lui. 

Prin urmare, dv., tinerii, primiţi încă odată sfatul pe care totdeauna 
vi-l. voiu da, criticând mişcările ușuratice, şi îndemnându-vă către acea 
concentrare din care singură iese în adevăr fapte. 

Dar, la vrâsta mea, am dreptul să dau siaturi şi oamenilor cari au 
trecut de vrâsta şcolii, cari sâni dincolo de pragul Universităţii. Am 
dreptul so fac măcar aici, unde nu mă întrerupe niciun interes şi 
nu poale striga nicio prostie; am dreptul măcar aici să spun foarte 
limpede un lucru, care estespentru toată lumea, şi pentru aceia de 
aici, dar mai ales pentru aceia de „dincolo”, între cari sânt şi atâţia 
oameni cari Sau format cetind „Sămănătorul” mieu, venit pe furiș, 
sau „Istoria Românilor”, trecută supt cine ştie ce fel deiitluri şi cari 
în chiliile şcolilor sau aiurea se turişau să cetească acele rânduri ieşite 
din condeiul mieu. 

lată care este acest sfat, pe care, la Senat, l-am indicat numai. şi 
pe care îl dau aici larg și deplin: Domnilor, războiul nostru nu s'a. 
terminat câtă vreme ne pândește cineva, chiar dacă ţinem un tratat 
cu nu ştiu câte peceţi înaintea lui. Războiul încetează atunci când acela 
care se poate ridica împotriva d-tale se recunoaște învins în așa 
fel încât nu ar încerca niciodată să recapete ceia ce a pierdut. Răz- 
boiul deci continuă, fără vărsare de sânge, dar cu stingere de multe 
vieţi, căci o mulţime de oameni se ofilesc astăzi într'o luptă economică 
şi mulţi pier, neştiuți, de pe urma acestei lupte. Credeţi oare că, 
pentru a îace să se stingă vieţi, trebuie să se taie numai în carnea 
omului ? Nu este alt mijloc? De sigur că da. 

Vedeţi dv., România aceasta este foarte tolerantă, foarte nobilă, 
foarte dreaptă şi foarte miloasă. Noi nu ne-am răsbunat, după răz- 
boiu, împotriva nimănui, absolut împotriva nimănui. Un exemplu: 
cred că trăieşte încă în Bucovina colonelul Fischer, acela care declara 
altă dată că nu cunoaşte în acea provincie decât Germani, Evrei 
şi trădători. Românii, Rutenii, erau tofi trădători, şi, îndată ce pu- 
nea mâna pe; un asemenea „trădător”, îşi făcea deosebita plăcere de 
a-l spânzura. Acest. colonel pănă acum câtăva vreme trăia, şi-mi 

pare că avea şi o pensie. Ei bine, i-am zis noi ceva colonelului Fis- 
cher? Nu i-am zis nimic. Am intentat noi vre-un proces atâtor omo- 
râtori ai oamenilor noştri? Ferească .Dumnezeu! Sa luat la noi 
vre-o măsură împotriva gazetelor care ne defaimă? Nu. In schimb 
iese şi aici, în Bucureşti, cutare gazetă, care în fiecare moment 
îşi bate joc de noi. Gazeta aceasta apare nestingherită. Numai eu, 
într'o zi;eram hotărît — cum nu prea sunt eu constituţional (aplause) 
din firea mea şi cum maveam nici intenţia să mă fac de acum înainte, 
„fiind prea învechit păcatul — eram hotărît, zic, să-i opresc apariţia. 
Era greu pănă începeam Cu una; pe urmă mergeau la rând şi al- 
tele (aplause puternice), şi fără procese de presă. Barem, dacă o îa- 
ceam, o făceam pe de-a 'ntregul, curagios, cu tot simţul responsabili- 
tății. y 

Dar, vă rog, am dat noi în judecată vre-un gazetar? A întrat ci- 
neva în temniţă de pe urma injuriilor aruncate poporului romănesc? 
Dar nu este; alegere înaintea „căreia guvernul romănesc să nu Cer- 
şească sprijinul chiar al dușmanilor săi din mijlocul acelor najiona- 
lităţi care nu pot să se împace cu situațiunea de acum. f 

Nu încheie oare toate guvernele cartele cu cutare categorie sau cu 
cutare alta dintre ei? Pe vremea mea, nu am încheiat niciun cartel cu 
iredentiştii maghiari din Ardeal (aplause puternice) şi, dacă mam 
înţeles cu Sașşii, aceasta am făcut-o fiindcă ei mau rugat. Eu însă 
nu am solicitat pe nimeni şi nu am căutat să înving pe Români cu 
ajutorul unor oameni cari pot îi foarte cum se cade, dar cari în viaţa 
politică au acest desavantagiu, pentru conștiința mea națională, că 
aparţin altei naţiuni. f 

Aşa fiind, vă puteți închipui că omul în care nu dă nimeni, orice 
ar face, omul pe care îl măguleşti a doua zi după ce îţi face rău 
sau pe cane îl prinzi conspirând şi, în orice cas, îl auzi acoperindu-te 
cu injurii, omul acela prinde curaj şi, prinzând curaj, situaţia noas- 
tră faţă de nemulțămiţii cu dominaţia noastră este, acum, după pa- 
trusprezece ani, ceva mai slabă decât situaţia din momentul când s'a 
stabilit stăpânirea noastră. 

Am avut şi am o mare consideraţie pentru Sași, cari sânt oameni 
muncitori, culți şi inteligenţi. Li-am spus-o de multe ori: decât să staţi 
şi să muceziţi la Sighişoara sau la Mediaş, veniţi dincoace, la Bucureşti, 
la Galaţi, la Brăila, amestecaţi-vă în viaţa acestei feri, pe care so 
îndreptăm împreună către cea mai mare prosperitate. Nu mai cred 
însă că ar mai veni conducătorii Saşilor astăzi — după ce noul epis- 
cop, d. Glondys, a declarat că doreşte schimbarea tratatelor, în dis- 
cursul solemn ţinut după alegerea d-sale—, nu cred că ar mai veni 
Saşii, după cum au venit la mine îndată după războiu, cerându-mi să-i 
introduc în conştiinţa romănească. Atunci mi-au dat şi un memoriu, 
cu condiţiile lor, autorisându-mă să şterg din punctele memoriului 
acelea pe care nu le-aş fi găsit întemeiate. Am şi şters două, dar 
totuşi au fost bucuroşi de a fi fost introduşi de mine pe calea aceasta 
în societatea romănească. 

Şi acum, iubiţi ascultători, ajung și la sfatul mieu. Este firească 

ambiția unor oameni politici din Ardeal de a domina viaţa politică a. 
Romăniei. De ce nu? Poate să ceară acest lucru şi un Bucovinean şi 
un: Basarabean. Sântem Români cu toţii și fiecare ajunge după 
vrednicia lui. Insă, în locul unui amestec prea pronunțat în viaţa a- 
cestui Vechiu Regat, ar trebui să înțeleagă Ardelenii un lucru: că 
întăiu acolo, la dânşii acasă, este de consolidat stăpânirea romănească, 
că întăiul lucru de tăcut este acolo întărirea noastră în rolul care ni re- 
vine şi că abia în al doilea rând vin intrigile de partid, răsturnă- 
rile de guverne şi creaţiunile de Ministere. 

Trebuie să punem la luptă toată vrednicia noastră ardeleană in 
a ni întări stăpânirea în Ardeal. Ceilalţi, adevărat, sânt mai puţini, 
dar sânt mai bogaţi şi cultura este mai larg răspândită în mijlocul 
lor, iar un om valorează nu numai prin cele două braţe ale sale și prin. 
capul dintre cei doi umeri, ci un om în viața unei ţeri are importanță 
şi prin ceia de are în buzunare și prin ceia ce se cuprinde între 
tâmplele sale ca învăţătură. Acolo în Ardeal este un războiu, din. 
care astăzi nimeni nu trebuie să plece pentru nimicurile noastre 
bucureştene. Ceilalţi nu vin la Bucureşti: ei rămân acasă şi se întă- 
resc, iar ai noștri, risipiţi în toate părțile, după interese de partid, 
desertează de la prima datorie a lor. 

Nu aş fi spus aceste lucruri în alte împrejurări, Dar, când aud 
eu lupul urlând în jurul stânii, am dreptul să spun ciobanului să 
nu umble pe la vecini (aplause puternice), căci rostul lui este 
acolo, la stâna lui. (Aplause furtunoase.) 

lar clasei politice de lå noi, pe care o cunosc așa de bine de mi-a 
înălbit barba în mijlocul ei, îi îndrept de aici un apel, care din ne- 
norocire nu va fi ascultat. Aici. în Romănia de pănă la 1919, nu este: 
bine să ni facem de cap. Dacă este însă absolută nevoie să-şi facă 
de cap cineva, poate $o şi facă. Dar în Ardeal, în Bucovina şi în 
Basarabia, să nu-şi facă de câp nimeni. (Aplause puternice). Să nu 
între acolo. cu dihonia, cu duşmănia și cu mijloacele care sau în- 
trebuinţat în luptele politice de aici. Să-i lase pe oameni în pace. 
Ce au stricat pănă acum, cu sămănarea de ură, măcar acum, când 
se vede furtuna la orizont, să încerce a drege. Să caute a reface so- 
lidaritatea romănească în fiecare din Romăniile pe care le-am eliberat. 
(Aplause puternice.) 

In felul acesta, când va fi o alegere în Ținuturile primejduite, 
oricine va ridica steagul căruia noi i-am frânt odată pentru totdeauna 
sulița şi i-am sfâşiat pânza, să găsească nu un Român din cutare par- 
tid având ca duşman în față pe un altul din alt partid, ci orice în- 
cercare a nemulțămiților cu dominaţia romănească să găsească îna- 
intea sa frontul întreg -al elementului romănesc din Ardeal, Bucovina 
şi Basarabia, sprijinit de unitatea, în această privinţă, a elementului 
romănesc din acest Vechiu Regat, care nu a jertfit cât a jertfit din sån- 
gele scump al soldaţilor săi pentru ca,a doua zi, netrebnicia exploata- 
torilor politici să creeze din nou starea de lucruri pe care a pece- 
tuit-o odată blăstămul răsbunător al poporului romănesc întreg. 
(Aplause furtunoase, prelungite, ovaţiuni.) 

